Door Kickers | Video Game | BoardGameGeek
Macintosh Rank: 597
Windows Rank: 1263
Linux Rank: 233
2014 Global Game Awards Best Indie Game of the Year Nominee ANC roskam DA oor SEB | Netwerk24
ANC roskam DA oor SEB
Deur Philda Essop 07 Augustus 2018 21:09
Die ANC is nie geskok of verbaas oor die DA se “wipplankryery” oor breë swart ekonomiese bemagtiging nie.
Dit volg ná berigte oor die interne verwarring wat skynbaar onder senior DA-lede oor die party se standpunt oor breë SEB heers.
Gwen Ngwenya, die DA se beleidshoof, het in ’n meningsartikel geskryf breë SEB het misluk en die DA se federale raad het ’n nuwe bemagtigingsraamwerk daaroor aanvaar.
Ons moet die DA en ander teenstanders van breë SEB daaraan herinner dat die uitroei van rassisme in ons ekonomie nie net goed is vir die ekonomie nie, maar ook ’n kritiese voorvereiste vir politieke en ekonomiese stabiliteit vir ons land is.
Pas nadat sy dié uitlating gemaak het, het James Selfe, voorsitter van die DA se federale raad, gesê die DA ondersteun die oogmerk van breë SEB en ontken nie die noodsaak daarvan vir voorheen benadeeldes nie.
Selfe en Ngwenya het Maandag in ’n gesamentlike verklaring gesê die ANC se model van breë SEB het “klaaglik misluk” en het “miljoene mense tot werkloosheid verdoem terwyl dit die politieke elite deurgaans verryk”.
Daarom praat die party volgens hulle oor maniere om dié wat voorheen doelbewus uitgesluit is, onder meer op grond van ras, by die ekonomie te betrek. Die DA ondersteun die bemagtiging van swart Suid-Afrikaners ondubbelsinnig en hy ontwikkel tans ’n nuwe ekonomiese bemagtigingsbeleid.
Ngwenya het in Julie ’n voorstel oor die kwessie by die federale raad ingedien. “Die ANC se model van SEB is gevolglik verwerp en die DA se beleidseenheid het die mandaat om aan alternatiewe modelle van bemagtiging te werk,” lui die verklaring.
Pule Mabe, ANC-woordvoerder, het Dinsdag gesê die ANC het die DA lankal ontmasker as ’n party wat daartoe verbind is om wit bevoorregting en die instandhouding van die status quo te verdedig.
“Die DA se teenstand en aktiewe weerstand teen breë SEB is verstaanbaar. Daar kan nie van begunstigdes van ekonomiese apartheid verwag word om beleidsmaatreëls te steun wat toegang tot ekonomiese geleenthede vir die meerderheid Suid-Afrikaners verbreed en in die proses die grondslag van wit ekonomiese bevoorregting ontwrig nie.”
Oor die DA se kritiek dat breë SEB nie werk nie, het Mabe gesê daar is ernstige uitdagings met sommige aspekte van die toepassing daarvan. “Die voordele van breë SEB moet nog die meeste van ons mense bereik. Dié en ander uitdagings kan egter nie geopper word as verskonings om die baba met die badwater uit te gooi nie.”
Die ANC bly verbind tot ekonomiese transformasie en sal nooit daarvan afsien om die patrone van eienaarskap te verander nie.
“Ons moet die DA en ander teenstanders van breë SEB daaraan herinner dat die uitroei van rassisme in ons ekonomie nie net goed is vir die ekonomie nie, maar ook ’n kritiese voorvereiste vir politieke en ekonomiese stabiliteit vir ons land is.”
Meer oor: Da | Anc | Seb | Swart Ekonomiese Bemagtiging | James Selfe | Gwen Ngwenya | Werkloosheid
Werkloosheid in VS moet voorrang kry
SAUK oor DA se ultimatum: Volg jul eie raad
Wit mense almal verkragters, sê Vrystaatse LUR